Sidst på natten blev en mand fra Litauen dræbt, på en gård ved Vrensted, nær Løkken.
En række litauere bor på gården, og der er sandsynligvis tale om et indbyrdes opgør.
Se mere om drabet i TV2/Nord kl. 12.10

Slagsmål mellem litauere En litauisk mand døde torsdag morgen, efter at han var blevet udsat for et voldeligt overfald på en gård ved Vrensted nær Løkken. - Der har været noget slagsmål deroppe, og nu skal vi finde ud af, hvad der er foregået, siger vicepolitiinspektør Poul Severinsen fra lokalpolitiet i Hjørring. Fem anholdt På ejendommen boede flere litauiske mænd, og fem andre blev anholdt af de første patruljer, der nåede frem. Ambulance tilkaldt Den første melding til alarmcentralen klokken kvart i fem lød, at der var brug for en ambulance, fordi en mand havde fået et slag over øjet, oplyser vagtchefen ved Nordjyllands Politi. Ilde tilredt Men Falck meldte tilbage, at det så langt værre ud. Manden var ilde tilredt og havde fået hjertestop. Ved indbringelsen til sygehuset i Hjørring var han død. Angiveligt har i alt otte litauiske arbejdere boet på ejendommen.